Vignole

Vignole je otok od 0,0253 km² u Venecijanskoj laguni, sjevernoistočno od Venecije, u pravcu puno poznatijeg i većeg otoka Sant Erasmo. Otok je podijeljen na dva dijela prokopanim kanalom preko kojeg je izgrađen most. Na otoku danas živi vrlo malo ljudi, kao i na susjednom i nešto sjevernijem Sant Erasmu. Stanovnici Vignole bave se povrtlarstvom. Veći sjeverni dio otoka je rezerviran za vojsku i tamo se nalazi historijska utvrda Sant Erasmo, kasarna pukovnije talijanskih marinaca Lagunara, te njihova pomorska baza. Iz Venecije se do Vignole može doći vaporetom (linija 13). Historija U prošlosti je otok zvan Biniola ili Otok sedam vinograda, a Mlečani su ga osobito cijenili kao otok pogodan za ladanje, kao i Rimljani prije njih. U to vrijeme otok su još oplakivale vode Jadranskog mora jer se tad pješčana sprud Punta Sabbioni još nije toliko proširila i zatvorila Venecijansku lagunu za jadranske vode. U 7. vijeku u Vignolima su dva tibuna iz Torcella podigli malu crkvicu u slavu sv. Ivana Krstitelja i sv. Justine. Od toga je preostala mala slikovita kapela sa zvonikom uz kanal, posvećena sv. Eroziji.